CELEX: 62013CN0418
Language: da
Date: 2013-07-23 00:00:00
Title: Sag C-418/13: Anmodning om præjudiciel afgørelse indgivet af Corte costituzionale (Italien) den 23. juli 2013 – Napolitano m.fl. mod Ministero dell’Istruzione, dell’Università e della Ricerca

26.10.2013   
            
            
               DA
            
            
               Den Europæiske Unions Tidende
            
            
               C 313/7
            
         Anmodning om præjudiciel afgørelse indgivet af Corte costituzionale (Italien) den 23. juli 2013 – Napolitano m.fl. mod Ministero dell’Istruzione, dell’Università e della Ricerca
   (Sag C-418/13)
   2013/C 313/13
   Processprog: italiensk
   
      Den forelæggende ret
   
   Corte costituzionale
   
      Parter i hovedsagen
   
   
      Sagsøgere: Carla Napolitano, Salvatore Perrella, Gaetano Romano, Donatella Cittadino og Gemma Zangari
   
      Sagsøgt: Ministero dell’Istruzione, dell’Università e della Ricerca
   
      Præjudicielle spørgsmål
   
   
               1)
            
            
               Skal § 5, stk. 1, i rammeaftalen vedrørende tidsbegrænset ansættelse, der er indgået af EFS, UNICE og CEEP og indeholdt i bilaget til Rådets direktiv 1999/70/EF af 28. juni 1999 (1), fortolkes således, at den er til hinder for anvendelsen af artikel 4, stk. 1, in fine, og artikel 4, stk. 11, i legge 3 maggio 1999, n. 124 (Disposizioni urgenti in materia di personale scolastico) (lov nr. 124 af 3.5.1999 om hastebestemmelser for ansatte ved skolerne) – hvorefter årsvikarer ansættes i stillinger, »der reelt er ledige og disponible pr. 31. december«, og hvori det er bestemt, at stillingerne besættes med årsvikarer, »indtil udvælgelsesprocedurerne i forbindelse med ansættelse af fast undervisningspersonale er afsluttet« – idet denne bestemmelse tillader, at der indgås tidsbegrænsede kontrakter, uden at der angives en fast tidsplan for, hvornår udvælgelsesprøverne skal være afsluttet, og uden at omhandle retten til erstatning?
            
         
               2)
            
            
               Kan kravene om, at det italienske skolesystem tilrettelægges på den ovenfor beskrevne måde, anses for objektive omstændigheder som omhandlet i § 5, stk. 1, i direktiv 1999/70/EF af 28. juni 1999, som medfører, at en lovgivning som den italienske, der ved ansættelse af vikarer på skoler ikke omhandler retten til erstatning, er forenelig med EU-retten?
            
         
      (1)  Rådets direktiv 1999/70/EF af 28.6.1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, EFT L 175, s. 43.